
注讘讜讚讛 讝专讛 讻讜 注"讗 - 驻讬专讜砖 砖讟讬讬谞讝诇抓

诇讘讬 转讜专转讗, 驻讙注讜 (驻讙砖讜) 讘讬讛 讙谞讘讬 [讘讜 讙谞讘讬诐], 讗诪专讜 诇讬讛 [诇讜]: 诇讗谉 拽讗讝诇转 [讗转讛 讛讜诇讱]? 讗诪专 诇讛谉: 诇驻讜诪讘讚讬转讗 砖讛讜讗 诪拽讜诐 专讞讜拽 讬讜转专 诪讗砖专 讘讬 转讜专转讗. 讻讬 诪讟讗 [讻讗砖专 讛讙讬注] 诇讘讬 转讜专转讗, 驻专讬砖 [驻专砖] 诪讛诐, 讜讛诐 讛转讗讻讝讘讜 诪砖讜诐 砖讛转讻讜讜谞讜 诇讙谞讜讘 诪诪谞讜 拽讜讚诐 砖讬讙讬注 诇驻讜诪讘讚讬转讗. 讗诪专讜 诇讬讛 [诇讜]: 转诇诪讬讚讗 讚讬讛讜讚讛 专诪讗讛 讗转 [转诇诪讬讚讜 砖诇 讬讛讜讚讛 讛专诪讗讬 讗转讛]! 砖讛讬讛 转诇诪讬讚讜 砖诇 专讘 讬讛讜讚讛, 讜拽专讗讜 诇讜 专诪讗讬 诪砖讜诐 砖专讬诪讛 讗讜转诐 讜诪谞注 诪讛诐 讘讻讱 诪诇讙谞讜讘. 讗诪专 诇讛讜 [诇讛诐] 专讘 诪谞砖讛: 讬讚注讬转讜 诇讬讛 [诪讻讬专讬诐 讗转诐 讗讜转讜] 砖讛讜讗 专诪讗讬, 砖讗转诐 拽讜专讗讬诐 诇讜 讻讱 讘砖诐 讙谞讗讬? 讬讛讗 专注讜讗 讚诇讬讛讜讜 讛谞讛讜 讗讬谞砖讬 讘砖诪转讬讛 [讬讛讬 专爪讜谉 砖讬讛讬讜 讗讜转诐 讗谞砖讬诐, 讗转诐, 讘讞专诐 砖诇讜].


讜讗讻谉 驻注诇 注诇讬讛诐 讛谞讬讚讜讬, 讻讬 诪讗讝 讗讝诇讜 注讘讚讜 讙谞讬讘转讗 注砖专讬谉 讜转专转讬谉 砖谞讬谉 讜诇讗 讗爪诇讞讜 [讛诇讻讜 注砖讜 讙谞讬讘讜转 讘诪砖讱 注砖专讬诐 讜砖转讬诐 砖谞讬诐 讜诇讗 讛爪诇讬讞讜]. 讻讬讜谉 讚讞讝讜 [砖专讗讜] 砖讻讱 讛讜讗, 讗转讜 讻讜诇讛讜 [讘讗讜 讻讜诇诐] 转讘注讜 砖诪转讬讬讛讜 [讗转 谞讬讚讜讬讬诐], 讻诇讜诪专 讘讗讜 诇讘拽砖 诪讞讬诇讛 讻讚讬 砖讬转讬专讜 诇讛诐 讗转 讛谞讬讚讜讬, 讜讛讜讛 讘讛讜 讞讚 讙讬专讚谞讗 讚诇讗 讗转讗 诇砖专讜讬讛 砖诪转讬讛 [讜讛讬讛 讘讛诐 讗讜专讙 讗讞讚 砖诇讗 讘讗 诇讛转讬专 讗转 谞讬讚讜讬讜], 讜讗讜转讜 讗讜专讙 讗讻诇讬讛 讗专讬讗 [讗讻诇 讗讜转讜 讗专讬讛]. 讜诪注讬专讬诐: 讛讬讬谞讜 讚讗诪专讬 讗讬谞砖讬 [讝讛讜 砖讗讜诪专讬诐 讘谞讬 讗讚诐] 讘驻转讙诐 诪拽讜讘诇: 讙讬专讚谞讗 讚诇讗 讟讬讬讝谉 [讗讜专讙 砖讗讬谞讜 讘讬讬砖谉], 讜诪讞爪讬祝 驻谞讬诐, 砖转讗 讘爪讬专 诪砖谞讬 [砖谞讛 谞讙专注转 诪砖谞讜转讬讜].


讜诪注讬专讬诐: 转讗 讞讝讬 [讘讜讗 讜专讗讛] 诪讛 讘讬谉 讙谞讘讬 讘讘诇 讜诇住讟讬谉 (砖讜讚讚讬诐) 砖诇 讗专抓 讬砖专讗诇, 砖讙谞讘讬 讘讘诇 拽专讗讜 诇专讘 讬讛讜讚讛 讘砖诐 讙谞讗讬, 讜讗讬诇讜 讛诇讬住讟讬诐 (砖讛诐 讗诇讬诪讬诐 讬讜转专) 砖讘讗专抓 讬砖专讗诇, 讚讬讘专讜 注诇 专' 注拽讬讘讗 讘诇砖讜谉 砖讘讞 注诇 讗讜转讜 注谞讬谉 注爪诪讜.


讗 诪砖谞讛 讘转 讬砖专讗诇 诇讗 转讬讬诇讚 讗转 讛谞讻专讬转, 诪驻谞讬 砖诪讬诇讚转 讘谉 诇注讘讜讚讛 讝专讛, 讗讘诇 谞讻专讬转 诪讬诇讚转 讘转 讬砖专讗诇. 讜讻谉 讘转 讬砖专讗诇 诇讗 转谞讬拽 讘谞讛 砖诇 谞讻专讬转, 讗讘诇 谞讻专讬转 诪谞讬拽讛 讘谞讛 砖诇 讬砖专讗诇 讻砖讛讬讗 谞诪爪讗转 讘专砖讜转讛 砖诇 讬砖专讗诇.


讘 讙诪专讗 讜讘注谞讬谉 砖砖谞讬谞讜 讘诪砖谞转谞讜 讬砖 诪讞诇讜拽转, 砖讻谉 转谞讜 专讘谞谉 [砖谞讜 讞讻诪讬诐]: 讘转 讬砖专讗诇 诇讗 转讬讬诇讚 讗转 讛谞讻专讬转 鈥� 诪驻谞讬 砖诪讬诇讚转 讘谉 诇注讘讜讚讛 讝专讛, 讜谞讻专讬转 诇讗 转讬讬诇讚 讗转 讘转 讬砖专讗诇 鈥� 诪驻谞讬 砖讞砖讜讚讬谉 注诇 砖驻讬讻讜转 讚诪讬诐, 讚讘专讬 专' 诪讗讬专.


讜讞讻诪讬诐 讗讜诪专讬诐: 谞讻专讬转 诪讬诇讚转 讗转 讘转 讬砖专讗诇 讘讝诪谉 砖讬讛讜讚讬讜转 讗讞专讜转 注讜诪讚讜转 注诇 讙讘讛 讜专讜讗讜转 讗转 诪注砖讬讛, 讗讘诇 诇讗 讘讬谞讛 诇讘讬谞讛 (讘讬讞讬讚讜转) 砖讬砖 诇讞砖讜砖 诇讻讱. 讜诪注讬专讬诐: 讜专' 诪讗讬专 讗讜诪专: 讗驻讬诇讜 讗讞专讜转 注讜诪讚讜转 注诇 讙讘讛 谞诪讬 [讙诐 讻谉] 诇讗 转讬诇讚 讘转 讬砖专讗诇, 诪讚讜注? 讚讝讬诪谞讬谉 讚诪谞讞讗 诇讬讛 讬讚讗 讗驻讜转讗 讜拽讟诇讗 诇讬讛, 讜诇讗 诪转讞讝讬 [砖驻注诪讬诐 砖讛诪讬讬诇讚转 诪谞讬讞讛 诇讜 诇讜诇讚 讛谞讜诇讚 讬讚 讘讻讞 注诇 拽讚拽讜讚讜 讜讻讱 诪爪诇讬讞讛 诇讛专讜讙 讗讜转讜, 讜讗讬谉 讛讚讘专 谞专讗讛] 讙诐 讗诐 讬砖 砖诐 谞砖讬诐 讗讞专讜转,


讻讬 讛讛讬讗 讗讬转转讗 [讻诪讜 诪注砖讛 讘讗讬砖讛 讗讞转 讙讜讬讛] 砖讗诪专讛 诇讞讘专转讛, 讻讗砖专 专讘讜 讘讬谞讬讛谉, 讻讬谞讜讬 讙谞讗讬: 诪讜诇讚讗 讬讛讜讚讬讬转讗 讘转 诪讜诇讚讗 讬讛讜讚讬讬转讗 [诪讬讬诇讚转 讬讛讜讚讬讜转 讘转 诪讬讬诇讚转 讬讛讜讚讬讜转]! 讗诪专讛 诇讛 讗讜转讛 讛诪讬讬诇讚转: 谞驻讬砖讬谉 讘讬砖转讗 讚讛讛讬讗 讗讬转转讗 [诪专讜讘讜转 讛专注讜转 砖讬讘讜讗讜 注诇 讗讬砖讛 讝讜] 砖诪讘讝讛 讗讜转讬, 讚拽讗 诪砖驻讬诇谞讗 诪讬谞讬讬讛讜 讚诪讗 讻讬 讗讜驻讬讗 讚谞讛专讗 [砖诪讜爪讬讗讛 讗谞讬 诪讛诐 讚诐 讻诪讜 讛拽爪祝 砖诇 讛谞讛专].


讜诪谉 讛爪讚 讛砖谞讬, 讜专讘谞谉 讗诪专讜 诇讱 [讜讞讻诪讬诐 讬讻讜诇讬诐 诇讜诪专 诇讱] 诇讗 讛讬讗, 讗讬谉 讛讚讘专 讻谉, 砖讗讬谉 诪讬讬诇讚转 讞砖讜讚讛 注诇 讻讱, 讗诇讗 讘诪讬诇转讗 讘注诇诪讗 [讘讚讘专讬诐 讘诇讘讚] 讛讜讗 讚讗讜拽讬诪转讛 [砖讛注诪讬讚讛 讗讜转讛], 讻诇讜诪专, 讗讜转讛 诪讬讬诇讚转 住转诐 讛转驻讗专讛 诇驻谞讬 讞讘专转讛 讘讚讘专 砖讗讬谞讜 讗诪转.


讙 砖谞讬谞讜 讘诪砖谞讛: 讘转 讬砖专讗诇 诇讗 转谞讬拽 讗转 讘谉 讛讙讜讬讛. 讜讙诐 讘注谞讬谉 讬砖 诪讞诇讜拽转 讘讬谉 专' 诪讗讬专 讜讞讻诪讬诐, 砖讻讱 转谞讜 专讘谞谉 [砖谞讜 讞讻诪讬诐]: 讘转 讬砖专讗诇 诇讗 转谞讬拽 讘谞讛 砖诇 谞讻专讬转 鈥� 诪驻谞讬 砖诪讙讚诇转 讘谉 诇注讘讜讚讛 讝专讛, 讜谞讻专讬转 诇讗 转谞讬拽 讗转 讘谞讛 砖诇 讘转 讬砖专讗诇 鈥� 诪驻谞讬 砖讞砖讜讚讛 注诇 砖驻讬讻讜转 讚诪讬诐, 讚讘专讬 专' 诪讗讬专. 讜讞讻诪讬诐 讗讜诪专讬诐: 谞讻专讬转 诪谞讬拽讛 讗转 讘谞讛 砖诇 讘转 讬砖专讗诇 讘讝诪谉 砖讗讞专讜转 注讜诪讚讜转 注诇 讙讘讛, 讗讘诇 诇讗 讘讬谞讜 诇讘讬谞讛 砖讬砖 住讻谞讛 讘讚讘专. 


   
 讜诪注讬专讬诐: 讜专' 诪讗讬专 讗讜诪专: 讗驻讬诇讜 讗讞专讜转 注讜诪讚讜转 注诇 讙讘讛 谞诪讬 [讙诐 讻谉] 诇讗 转谞讬拽, 讚讝讬诪谞讬谉 讚砖讬讬驻讗 诇讬讛 住诪讗 诇讚讚 诪讗讘专讗讬 讜拽讟诇讗 诇讬讛 [砖驻注诪讬诐 砖讛诪讬谞拽转 诪讜专讞转 诇讜 住诐 诪讜讜转 注诇 讛砖讚 诪讘讞讜抓, 拽讜讚诐 砖转讬讻谞住 诇讘讬转, 讜讛讜专讙转 讗讜转讜 讗转 讛讬讜谞拽] 注诇 讬讚讬 讻讱, 讜讗讬谉 讛讚讘专 谞讬讻专 诇注讜诪讚讬诐 诇讬讚讛.


 讜诪注讬专讬诐:  讜爪专讬讻讗 [讜爪专讬讻讛] 讛讬转讛 诪讞诇讜拽转诐 诇讛讬讗诪专 讙诐 讘诪讬谞拽转 讜讙诐 讘诪讬讬诇讚转, 讚讗讬 讗砖诪注讬谞谉 [砖讗诐 讛讬讛 诪砖诪讬注 诇谞讜] 专拽 讘诪讬诇讚转, 讛讬讬谞讜 讗讜诪专讬诐: 讚讜讜拽讗 讘讛讛讬讗 拽讗诪专讬 专讘谞谉 讚砖专讬 [讘讝讜 讗诪专讜 讞讻诪讬诐 砖诪讜转专], 诪砖讜诐 砖诇讗 讗驻砖专 砖转驻讙注 讘讜讜诇讚, 诪砖讜诐 砖讗讞专讜转 谞诪爪讗讜转 讘讝诪谉 讛诇讬讚讛 讜专讜讗讜转 讗讜转讛, 讗讘诇 诪谞讬拽讛 砖讗驻砖专 讚砖讬讬驻讗 诇讬讛 [砖诪讜专讞转 诇讜] 住诐 诇讚讚 诪讗讘专讗讬 讜拽讟诇讗 诇讬讛 [诪讘讞讜抓 讜讛讜专讙转 讗讜转讜 讗转 讛讬讜谞拽] 鈥� 讗讬诪讗 诪讜讚讬 诇讬讛 [讗诪讜专 砖诪讜讚讬诐 诇讜] 诇专' 诪讗讬专 砖讗住讜专.


讜诇讛讬驻讱, 讜讗讬 讗砖诪注讬谞谉 [讜讗诐 讛讬讛 诪砖诪讬注 诇谞讜] 讗转 诪讞诇讜拽转诐 专拽 讘诪谞讬拽讛, 讛讬讬谞讜 讗讜诪专讬诐: 讚讜讜拽讗 讘讛讛讬讗 拽讗诪专 [讘讗讜转讛 讗诪专] 专' 诪讗讬专 砖讗住讜专, 诪砖讜诐 讚砖讬讬驻讗 诇讬讛 [砖诪讜专讞转 诇讜] 住诐 诇讚讚 诪讗讘专讗讬 讜拽讟诇讗 诇讬讛 [诪讘讞讜抓 讜讛讜专讙转 讗讜转讜 讗转 讛讬讜谞拽], 讗讘诇 诪讬诇讚转, 砖诇讗 讗驻砖专 砖转讝讬拽 讛讬讻讗 [讘诪拽讜诐] 砖讗讞专讜转 注讜诪讚讜转 注诇 讙讘讛 鈥� 讗讬诪讗 诪讜讚讬 诇讛讜 诇专讘谞谉 [讗诪讜专 砖诪讜讚讛 诇讛诐 诇讞讻诪讬诐 讘讝讛], 注诇 讻谉 爪专讬讻讗 [爪专讬讻讛] 讛诪讞诇讜拽转 诇讛讬讗诪专 讘砖谞讬 讛诪拽专讬诐.


讚 讜诇讻诇 讛讚注讜转 砖谞讬谞讜 砖讘转 讬砖专讗诇 诇讗 转讬讬诇讚 讙讜讬讛 讘讻诇 讗讜驻谉. 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪讘专讬讬转讗, 砖砖谞讬谞讜 讘讛: 讬讛讜讚讬转 诪讬诇讚转 讗专诪讬转 讙讜讬讛 讘砖讻专, 讗讘诇 诇讗 讘讞谞诐. 讗诪专 专讘 讬讜住祝: 讘砖讻专 砖专讬 [诪讜转专] 诪砖讜诐 讗讬讘讛, 砖讗诐 诇讗 转注砖讛 讻谉 转讛讬讛 讗讬讘讛 讻诇驻讬 讛讬讛讜讚讬诐.


 讜诪注讬专讬诐: 讜讻谉  住讘专 [住讘讜专 讛讬讛] 专讘 讬讜住祝 诇诪讬诪专 [诇讜诪专]: 讗讜诇讜讚讬 [诇讬讬诇讚] 谞讻专讬转 讘砖讘转讗 [讘砖讘转] 讘砖讻专, 砖专讬 [诪讜转专] 诪砖讜诐 讗讬讘讛. 讗诪专 诇讬讛 [诇讜] 讗讘讬讬: 讬讻诇讛 诇诪讬诪专 [讬讻讜诇讛 讛诪讬讬诇讚转 讛讬讛讜讚讬讛 诇讜诪专] 诇讛: 讚讬讚谉, 讚诪讬谞讟专讬 砖讘转讗 [砖诇谞讜, 讛讬讛讜讚讬诐, 砖砖讜诪专讬诐 砖讘转] 鈥� 诪讞诇诇讬谞谉 注诇讬讬讛讜 [诪讞诇诇讬诐 讗谞讜 注诇讬讛诐] 讗转 讛砖讘转, 讚讬讚讻讜, 讚诇讗 诪讬谞讟专讬 砖讘转讗 [砖诇讻诐, 砖讗讬谉 砖讜诪专讬诐 砖讘转] 鈥� 诇讗 诪讞诇诇讬谞谉 [讗讬谉 讗谞讜 诪讞诇诇讬诐] 讗转 讛砖讘转 注讘讜专诐.


 讜注讜讚 住讘专 [住讘讜专 讛讬讛] 专讘 讬讜住祝 诇诪讬诪专 [诇讜诪专]: 讗谞讜拽讬 [诇讛讬谞讬拽] 讘谉 砖诇 讙讜讬讛 讘砖讻专 砖专讬 [诪讜转专] 诪砖讜诐 讗讬讘讛, 讻讚专讱 砖诪讜转专 诇讬讬诇讚. 讗诪专 诇讬讛 [诇讜] 讗讘讬讬: 讬讻诇讛 诇诪讬诪专 [讬讻讜诇讛 讛诪讬谞拽转 诇讜诪专] 讻讚讬 诇讛砖转诪讟 讘诇讗 讗讬讘讛, 讗讬 [讗诐] 讗砖讛 驻谞讜讬讛 讛讬讗 砖讗讬谞讛 谞砖讜讗讛 讻注转: 讘注讬谞讗 诇讗讬谞住讜讘讬 [专讜爪讛 讗谞讬 诇讛讬谞砖讗] 讜讗讬谞讬 讬讻讜诇讛 诇讛谞讬拽, 讗讬 [讗诐] 讗砖转 讗讬砖 讛讬讗 讛诪讬谞拽转, 讬讻讜诇讛 诇讜诪专: 诇讗 拽讗 诪讝讚讛诪谞讗 讘讗驻讬 讙讘专讗 [讗讬谞讬 专讜爪讛 诇讛讬讜转 诪讗讜住讛 讘注讬谞讬 讘注诇讬], 讜讻讬讜谉 砖讬讻讜诇讛 诇转专抓 讗转 诪注砖讬讛 讗讬谉 讘讻讱 诪砖讜诐 讗讬讘讛.


 讜讘注谞讬谉 讚讜诪讛 住讘专 [住讘讜专 讛讬讛] 专讘 讬讜住祝 诇诪讬诪专 [诇讜诪专], 讛讗 讚转谞讬讗 [讝讜 砖砖谞讜讬讛 讘讘专讬讬转讗]: 讛讙讜讬诐 讜专讜注讬 讘讛诪讛 讚拽讛 (讬讛讜讚讬诐) 诇讗 诪注诇讬谉 讗讜转诐 诪转讜讱 讛讘讜专 讗诐 谞驻诇讜 诇转讜讻讜, 讜诇讗 诪讜专讬讚讬谉 讗讜转诐 诇砖诐 鈥� 讗讘诇 讗住讜拽讬 [诇讛注诇讜转 讗讜转诐] 讘砖讻专 砖专讬 [诪讜转专] 诪砖讜诐 讗讬讘讛.


讗诪专 诇讬讛 [诇讜] 讗讘讬讬, 讬讻讜诇 诇讜诪专 诇讜 诇讝讛 砖谞驻诇 诇讘讜专: 拽讗讬 讘专讬 讗讗讬讙专讗 [注讜诪讚 讘谞讬 注讻砖讬讜 注诇 讛讙讙] 讜讗谞讬 讞讜砖砖 诇讞讬讬讜, 讜诇讻谉 讗谞讬 爪专讬讱 诇住讜诇诐 诇讛讜专讬讚讜 诪砖诐, 讜讗讬谞讬 讬讻讜诇 诇讛注诇讜转讱. 讗讬 谞诪讬 [讗讜 讙诐 讻谉] 讬讻讜诇 诇讜诪专 诇讜: 谞拽讬讟讗 [拽讘讜注] 诇讬 讝讬诪谞讗 诇讘讬 讚讜讗专 [讝诪谉 诇砖诇讟讜谞讜转] 讜讗谞讬 讞讬讬讘 诇诇讻转, 讜诇讻谉 讗谞讬 诪讜讜转专 注诇 讛砖讻专, 讜诇讗 转讛讬讛 讘讻讱 诪砖讜诐 讗讬讘讛.


 讗讙讘 砖讛讜讘讗讛 讘专讬讬转讗 讝讜, 诪住讜驻专 讻讬 转谞讬 [砖谞讛] 专' 讗讘讛讜 拽诪讬讛 [诇驻谞讬] 专' 讬讜讞谞谉: 讛讙讜讬诐 讜专讜注讬 讘讛诪讛 讚拽讛 诇讗 诪注诇讬谉

